|  |
| --- |
| ***“Сез иң гүзәл кеше икәнсез”.*** |
|  |
|  |
| *Стенада “Бәйрәмегез котлы булсын, хөрмәтле укытучылар!” һәм шигырь юллары язылган плакат:* |
| *Укытучы исемен икеләнми*  |
| *Ана исеме белән тиңлим мин.* |
| *Бала өчен анда туган хисләр*  |
| *Ана хисе белән тиң дим мин.* |
|   |
|  1 укучы: Бүген без барыбыз да бераз дулкынланабыз, чөнки бүген гадәти көн генә түгел -Укытучылар көне. |
| 2 укучы:Хөрмәтле укытучыларыбыз! Сезне бәйрәмегез белән чын күңелдән котлыйбыз. Авыр һәм мактаулы хезмәтегездә зур уңышлар, саулык-сәламәтлек, бәхет, шатлык, озын гомер телибез. |
| Бергә: Бәйрәмегез котлы булсын! |
| 3 укучы: Өйрәтәсез безне каләм тотарга һәм  |
|                    Тәүге сызыкларны сызарга. |
|                    Өйрәтәсез хәрефләрне теркәп, |
|                    Иҗекләрлән сүзләр язарга. |
| Җыр: “Өйрәтәләр мәктәпләрдә”. |
| 4 укучы: Хәтереңдәме, дустым |
|                    Алтын яфрак яуган  |
|                    Кояшлы көзге иртә  |
|                    Әниләр кулына тотынып |
|                    Мәктәпкә килдек бергә. |
| 5 укучы: Хәтеремдә курка-курка гына |
|                    Классыма килеп кергәнем. |
|                    Хәтеремдә шулчак, беренче кат,  |
|                    Якты йөзен аның күргәнем. |
| 6 укучы: Дәреслекне ачкач, аптыравым, |
|                    Нәүмизләнеп каушап калуым. |
|                    Хәтеремдә аның әкрен генә  |
|                    Иңнәремә кулын салуы... |
| 7 укучы: Өйрәтәсез безне мәктәпләрдә |
|                    Хәреф танып, саннар язарга |
|                    Кечеләрне һәрчак яратырга |
|                    Ә зурларны хөрмәт итәргә. |
| 8 укучы: Һәрчак шулай сабыр булды, |
|                    Ялгышларым булса, төзәтте |
|                    Хезмәт яратырга, туган җиргә |
|                    Тугрылыкка мине өйрәтте. |
| Җыр: “Хәтерлим әле бүгенгедәй “. |
| 9 укучы: Хәреф язабыз бүген. |
|                    Хәреф бит рәсем түгел, |
|                    Серле таяклар сызам, |
|                    Матур чыкмаса-бозам. |
| 10 укучы: Язам-бозам, язам-бозам... |
|                    Ә дәрес һаман уза. |
|                    Рания инде дәфтәрен  |
|                    Укытучыга суза... |
| 11 укучы: Шулкадәр дә ягымлы, |
|                    Тансык, бу нинди тавыш? |
|                    Яле, яле әйтеп кара |
|                    Уйлап тап инде, тырыш. |
| 12 укучы: Белмисезме? Көмеш тавыш |
|                    Ул кыңгырау тавышы... |
|                    Утырып тәмам туйгач |
|                    Шуннан яхшы бармы соң? |
|  13 укучы: Дәрес беткәнен белдереп |
|                    Чыңлавын кыңгырауның |
|                    Тиз ишетеп алабыз, |
|                    Шундук чыгып чабабыз. |
|  14 укучы: Тик дәрескә керергә дип |
|                    Чакырганда кыңгырау |
|                    Бик ишетеп бетермибез |
|                    Шуңа күрә еш кына  |
|                    Соңга кала күбебез. |
| 15 укучы: Чү, бу ни соң? |
|                    Әллә инде, дөнья бетеп киләме? |
|                    Яисә якын урманнан Шүрәлеләр килгәнме? |
|                    Яисә Кызыл Калфакны да |
|                    Явыз бүре йотамы?  |
| 16 укучы: Каф тау арты җеннәре |
|                    Сабантуй уздырамы? |
|                    Әллә песиләр бары да |
|                    Тычкан ауларга чыкканмы? |
|  17 укучы: Юк икән лә, бары безнең |
|                    Сыйныфта мәхшәр купкан. |
|                    Чөнки укытучы апа  |
|                    Беразга бүлмәдән чыккан. |
|  18 укучы: Бу бераз шаяру гына |
|                    Зинһар, гаеп итмәгез. |
|                    Шаярсак та, уйнасак та |
|                    Тик чама белеп кенә |
|                    Мәктәп кагыйдәләренә |
|                    Туры килерлек кенә. |
| 1 укучы: Ә бүген күңелсезләнмик, |
|                    Бергәләп бәйрәм итик. |
|                    Барлык укытучыларга да |
|                    Рәхмәтебезне әйтик. |
| 2 укучы: Кадерле укытучылар! |
|                    Сезне бик яратабыз. |
|                    Сезгә бүген чәчәкләрнең  |
|                    Матурын тартабыз. |
| 3 укучы: А лыгыз сез бүген бүләк итеп |
|                    Чәчәкләрнең шушы бәйләмен. |
|                    Каршылагыз тагын бик күп еллар |
|                    Укытучылар бәйрәмен. |
|  Җыр: “Укытучылар көне”. Ф.Мортазин көе һәм сүзләре. |
|   |